ประกาศกรมประมงเรื่อง หลักเกณฑ์ วิธีการในการขึ้นทะเบียนเรือขนถ่ายสัตว์น้ำกับองค์การบริหารจัดการประมงระดับภูมิภาคพ.ศ. ๒๕๖๑ เนื่องด้วยประเทศไทยได้เข้าร่วมเป็นภาคีในฐานะสมาชิกและในฐานะไม่เป็นสมาชิกแต่ให้ความร่วมมือ ภายใต้องค์การบริหารจัดการประมงระดับภูมิภาค(Regional Fisheries Management Organizations ; RFMOs) ได้แก่คณะกรรมาธิการปลาทูน่าแห่งมหาสมุทรอินเดีย (Indian Ocean Tuna Commission ; IOTC) ความตกลงว่าด้วยการประมงในมหาสมุทรอินเดียตอนใต้ (Southern Indian Ocean Fisheries Agreement ; SIOFA) และคณะกรรมาธิการประมงแห่งมหาสมุทรแปซิฟิกตะวันตกและตอนกลาง(Western and Central Pacific Fisheries Commission ; WCPFC) เป็นผลให้ประเทศไทยมีสิทธินำเรือเข้าไปทำการขนถ่ายสัตว์น้ำภายในเขตพื้นที่ดังกล่าวภายใต้มาตรการควบคุมและการอนุรักษ์ทรัพยากรประมงประกอบกับมาตรา ๘๙ แห่งพระราชกำหนดการประมง พ.ศ. ๒๕๕๘ และที่แก้ไขเพิ่มเติม ได้กำหนดให้เรือที่ได้จดทะเบียนเป็นเรือขนถ่ายสัตว์น้ำเมื่อต้องการนำเรือดังกล่าวออกไปทำการขนถ่ายสัตว์น้ำในทะเลหลวงต้องปฏิบัติตามกฎหรือระเบียบของRFMOs ที่เกี่ยวข้อง อธิบดีกรมประมงจึงออกประกาศไว้ดังต่อไปนี้ข้อ๑ การขึ้นทะเบียนเรือขนถ่ายสัตว์น้ำไทยที่ประสงค์จะเข้าไปขนถ่ายสัตว์น้ำในเขตความรับผิดชอบของIOTC(๑)ผู้ประกอบการที่ประสงค์จะขึ้นทะเบียนเรือเป็นเรือขนถ่ายสัตว์น้ำที่ได้รับอนุญาตให้ทำการขนถ่ายสัตว์น้ำเขตความรับผิดชอบของIOTC ต้องยื่นหลักฐานต่อเจ้าหน้าที่กองควบคุมการประมงนอกน่านน้ำและการขนถ่ายสัตว์น้ำดังต่อไปนี้(ก)หนังสือแจ้งความประสงค์ขอนำเรือขึ้นทะเบียน IOTC ถึงอธิบดีกรมประมงและถึงเลขาธิการIOTC (ฉบับภาษาอังกฤษ) อย่างละ ๑ ฉบับโดยระบุข้อความว่าจะปฏิบัติตามมาตรการอนุรักษ์และจัดการประมงที่ IOTC กำหนด และอนุญาตให้ผู้สังเกตการณ์ของ IOTC (IOTC Regional Observer) ขึ้นปฏิบัติงานบนเรือได้(ข)สำเนาใบจดทะเบียนเรือขนถ่ายสัตว์น้ำหรือเก็บรักษาสัตว์น้ำ(ค)สำเนาบัตรประจำตัวประชาชนของผู้ได้รับใบจดทะเบียนเรือขนถ่ายสัตว์น้ำและของผู้ยื่นคำร้อง(กรณีมอบอำนาจพร้อมหนังสือมอบอำนาจติดอากรแสตมป์ จำนวน ๑๐ บาท)(ง)สำเนาหนังสือรับรองการจดทะเบียนนิติบุคคล (กรณีเป็นนิติบุคคล)(จ)สำเนาทะเบียนเรือไทยและใบอนุญาตใช้เรือที่ระบุนามเรียกขานวิทยุระหว่างประเทศและหมายเลขIMO(ฉ)รูปถ่ายเรือที่มีความละเอียดสูงมีความสว่างและความเข้มที่เหมาะสม โดยถ่ายไว้ไม่เกิน๕ ปี ได้แก่- รูปภาพดิจิตอล ๑ ใบ แสดงกาบเรือด้านขวาทั้งหมดของตัวเรือและองค์ประกอบแสดงโครงสร้างเรือครบถ้วน- รูปภาพดิจิตอล ๑ ใบ แสดงกาบเรือด้านซ้ายทั้งหมดของตัวเรือและองค์ประกอบแสดงโครงสร้างเรือครบถ้วน- รูปภาพดิจิตอล ๑ ใบ แสดงภาพถ่ายด้านท้ายเรือ(ช) ชื่อเดิมของเรือ (ถ้ามี)(ซ) ชื่อรัฐของธงเดิม (ถ้ามี)(ฌ) เอกสารแสดงคุณลักษณะของเรืออย่างละเอียด (Specification หรือ Ship Particulars)(๒) ระยะเวลาการดำเนินการจนแล้วเสร็จขึ้นอยู่กับ IOTCโดยทำการเพิ่มรายชื่อเรือในเว็บไซต์ IOTC ผู้ประกอบการหรือเจ้าของเรือสามารถตรวจสอบผลการอนุมัติขึ้นทะเบียนได้ที่ การขึ้นทะเบียนเรือขนถ่ายสัตว์น้ำไทยที่ประสงค์จะเข้าไปขนถ่ายสัตว์น้ำในเขตความรับผิดชอบของSIOFA(๑) ผู้ประกอบการที่ประสงค์จะขึ้นทะเบียนเรือเป็นเรือขนถ่ายสัตว์น้ำที่ได้รับอนุญาตให้ทำการขนถ่ายสัตว์น้ำในเขตSIOFA ต้องยื่นหลักฐานต่อเจ้าหน้าที่กองควบคุมการประมงนอกน่านน้ำและการขนถ่ายสัตว์น้ำดังต่อไปนี้(ก) หนังสือแจ้งความประสงค์ขอนำเรือขึ้นทะเบียน SIOFAถึงอธิบดีกรมประมงและถึงเลขาธิการ SIOFA (ฉบับภาษาอังกฤษ) อย่างละ ๑ ฉบับ(ข) สำเนาใบจดทะเบียนเรือขนถ่ายสัตว์น้ำหรือเก็บรักษาสัตว์น้ำ(ค) สำเนาบัตรประจำตัวประชาชนของผู้ได้รับใบจดทะเบียนเรือขนถ่ายสัตว์น้ำหรือเก็บรักษาสัตว์น้ำและของผู้ยื่นคำร้อง(กรณีมอบอำนาจพร้อมหนังสือมอบอำนาจติดอากรแสตมป์ จำนวน ๑๐ บาท)(ง) สำเนาหนังสือรับรองการจดทะเบียนนิติบุคคล (กรณีเป็นนิติบุคคล)(จ) สำเนาทะเบียนเรือไทยและใบอนุญาตใช้เรือที่ระบุนามเรียกขานวิทยุระหว่างประเทศและหมายเลขIMO(ฉ) เอกสารแสดงคุณลักษณะของเรืออย่างละเอียด (Specification หรือ Ship Particulars)(ช) เอกสารแสดงรายละเอียดระบบ VMS ที่ระบุตราอักษรรุ่น คุณลักษณะและรหัสอุปกรณ์(ซ) แบบแปลนห้องเก็บสัตว์น้ำบนเรือขนถ่ายสัตว์น้ำ(ฌ) รูปถ่ายเรือที่มีความละเอียดสูงมีความสว่างและความเข้มที่เหมาะสมโดยถ่ายไว้ไม่เกิน ๕ ปี ได้แก่- รูปภาพดิจิตอล ๑ ใบ แสดงกาบเรือด้านขวาทั้งหมดของตัวเรือและองค์ประกอบแสดงโครงสร้างเรือครบถ้วน- รูปภาพดิจิตอล ๑ ใบ แสดงกาบเรือด้านซ้ายทั้งหมดของตัวเรือและองค์ประกอบแสดงโครงสร้างเรือครบถ้วน- รูปภาพดิจิตอล ๑ ใบ แสดงภาพถ่ายด้านท้ายเรือ(ญ) ระบุรายละเอียดเพิ่มเติมตามเอกสารแนบ ๑(๒) ระยะเวลาการดำเนินการจนแล้วเสร็จขึ้นอยู่กับ SIOFA โดยทำการเพิ่มรายชื่อเรือในเว็บไซต์ SIOFA ผู้ประกอบการหรือเจ้าของเรือสามารถตรวจสอบผลการอนุมัติขึ้นทะเบียนได้ที่ การขึ้นทะเบียนเรือขนถ่ายสัตว์น้ำไทยที่ประสงค์จะเข้าไปขนถ่ายสัตว์น้ำในเขตความรับผิดชอบของWCPFC(๑) ผู้ประกอบการที่ประสงค์จะขึ้นทะเบียนเป็นเรือขนถ่ายสัตว์น้ำที่ได้รับอนุญาตให้ทำการขนถ่ายสัตว์น้ำในเขตWCPFC ต้องยื่นหลักฐานต่อเจ้าหน้าที่กองควบคุมการประมงนอกน่านน้ำและการขนถ่ายสัตว์น้ำดังต่อไปนี้(ก) หนังสือแจ้งความประสงค์ขอนำเรือขึ้นทะเบียนWCPFC ถึงอธิบดีกรมประมงและถึงเลขาธิการWCPFC (ฉบับภาษาอังกฤษ) อย่างละ ๑ ฉบับโดยระบุข้อความว่าจะปฏิบัติตามมาตรการอนุรักษ์และจัดการประมงที่ WCPFC กำหนด และอนุญาตให้ WCPFC Observer ขึ้นปฏิบัติงานบนเรือได้(ข) สำเนาใบจดทะเบียนเรือขนถ่ายสัตว์น้ำหรือเก็บรักษาสัตว์น้ำ(ค) สำเนาบัตรประจำตัวประชาชนของผู้ได้รับใบจดทะเบียนเรือขนถ่ายสัตว์น้ำหรือเก็บรักษาสัตว์น้ำและของผู้ยื่นคำร้อง(กรณีมอบอำนาจพร้อมหนังสือมอบอำนาจติดอากรแสตมป์ จำนวน ๑๐ บาท)(ง) สำเนาหนังสือรับรองการจดทะเบียนนิติบุคคล (กรณีเป็นนิติบุคคล)(จ) สำเนาทะเบียนเรือไทยและใบอนุญาตใช้เรือที่ระบุนามเรียกขานวิทยุระหว่างประเทศและหมายเลขIMO(ฉ) สำเนาใบจดทะเบียนเรือขนถ่ายสัตว์น้ำหรือเก็บรักษาสัตว์น้ำ(ช) รูปถ่ายเรือที่มีความละเอียดสูงมีความสว่างและความเข้มที่เหมาะสมโดยถ่ายไว้ไม่เกิน ๕ ปี ได้แก่- รูปภาพดิจิตอล ๑ ใบ แสดงกาบเรือด้านขวาทั้งหมดของตัวเรือและองค์ประกอบแสดงโครงสร้างเรือครบถ้วน- รูปภาพดิจิตอล ๑ ใบ แสดงกาบเรือด้านซ้ายทั้งหมดของตัวเรือและองค์ประกอบแสดงโครงสร้างเรือครบถ้วน- รูปภาพดิจิตอล ๑ ใบ แสดงภาพถ่ายด้านท้ายเรือ(ซ) เอกสารแสดงรายละเอียดระบบ VMS ที่ระบุตราอักษร รุ่นคุณลักษณะ และรหัสอุปกรณ์(ฌ) เอกสารแสดงคุณลักษณะของเรืออย่างละเอียด (Specification หรือ Ship Particulars)(ญ) ระบุรายละเอียดเพิ่มเติมตามเอกสารแนบ ๒(๒) ระยะเวลาการดำเนินการจนแล้วเสร็จขึ้นอยู่กับ WCPFC โดยทำการเพิ่มรายชื่อเรือในเว็บไซต์ WCPFC ผู้ประกอบการหรือเจ้าของเรือสามารถตรวจสอบผลการอนุมัติขึ้นทะเบียนได้ที่ ระยะเวลาในการอนุญาตสำหรับการขึ้นทะเบียนเรือขนถ่ายสัตว์น้ำภายใต้องค์การบริหารจัดการประมงระดับภูมิภาคให้นับจากวันที่กรมประมงลงนามในหนังสือแจ้งการขึ้นทะเบียนกับองค์การบริหารจัดการประมงระดับภูมิภาคเป็นเวลา๒ ปีข้อ๕ เรือขนถ่ายสัตว์น้ำลำใดที่ขึ้นทะเบียนกับองค์การบริหารจัดการประมงระดับภูมิภาคอยู่ก่อนที่ประกาศฉบับนี้มีผลบังคับใช้ให้มีระยะเวลาในการอนุญาตตามที่ได้ขึ้นทะเบียนไว้แล้วข้อ ๖[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒ ตุลาคม พ.ศ. ๒๕๖๑อดิศร พร้อมเทพอธิบดีกรมประมง[เอกสารแนบท้าย]๑.เอกสารแนบการยื่นขอขึ้นทะเบียนเรือขนถ่ายสัตว์น้ำในเขต SIOFA (เอกสารแนบ ๑)๒.เอกสารแนบการยื่นขอขึ้นทะเบียนเรือขนถ่ายสัตว์น้ำในเขต WCPFC (เอกสารแนบ ๒)(ดูข้อมูลจากภาพกฎหมาย)พรวิภา/จัดทำ๒๗ กุมภาพันธ์๒๕๖๒[๑]ราชกิจจานุเบกษา เล่ม ๑๓๕/ตอนพิเศษ ๒๔๘ ง/หน้า ๔๑/๕ตุลาคม ๒๕๖๑